b"\n_START_ARTICLE_\nRa\xc3\xbal Moreno Monta\xc3\xb1a\n_START_SECTION_\nBiografia\n_START_PARAGRAPH_\nL'any 1978 neix a Santa Coloma de Gramenet (Barcelona). Grau en Educaci\xc3\xb3 Social la Universitat Oberta de Catalunya. Estudis de geografia a la Universitat de Barcelona (1998-2001). Diploma d'especialitzaci\xc3\xb3 universit\xc3\xa0ria en coordinaci\xc3\xb3 i gesti\xc3\xb3 de programes i serveis per a la joventut a la Universitat de Val\xc3\xa8ncia (2004). Diploma d'especialitzaci\xc3\xb3 universit\xc3\xa0ria en promoci\xc3\xb3 de la participaci\xc3\xb3 ciutadana en les administracions p\xc3\xbabliques a la Universitat de Val\xc3\xa8ncia (2005).  _NEWLINE_De 1995 a 1998 va treballar com a dinamitzador sociocultural a JoveColoma i de 2001 a 2003 treball\xc3\xa0 com a educador social en la gesti\xc3\xb3 d'equipaments juvenils i educador social a Progess, S. L.\n_START_SECTION_\nVida pol\xc3\xadtica\n_START_PARAGRAPH_\nEl 1996 ingress\xc3\xa0 a la Joventut Socialista de Catalunya, de la que en fou primer secretari de l'agrupaci\xc3\xb3 de Santa Coloma de Gramenet i posteriorment de la Federaci\xc3\xb3 de la JSC del Barcelon\xc3\xa8s Nord. Fou elegit Primer Secretari nacional de la Joventut Socialista de Catalunya del 2006 al 2009. _NEWLINE_El 1998 ingress\xc3\xa0 a l'agrupaci\xc3\xb3 de Santa Coloma de Gramenet del PSC-PSOE, de la que ha estat membre de la seva executiva ocupant diversos c\xc3\xa0rrecs de responsabilitat. Fou del que en ser\xc3\xa0 viceprimer secretari de la Federaci\xc3\xb3 del PSC del Barcelon\xc3\xa8s Nord (2007-2009) i membre de l'executiva nacional del PSC (2006-2009)._NEWLINE_A les eleccions al Parlament de Catalunya de 2015 i 2017 fou escollit com a diputat.\n_START_SECTION_\nC\xc3\xa0rrecs institucionals\n_START_PARAGRAPH_\nFou elegit regidor de Santa Coloma de Gramenet a les eleccions municipals de 2003, 2007 i 2011. Ser\xc3\xa0 regidor d'Inf\xc3\xa0ncia, Joventut i adjunt a Cultura (2003-2007), tinent d'alcalde de via p\xc3\xbablica (2007-2009), tinent d'alcaldessa de via p\xc3\xbablica i urbanisme (2009-2011) i tinent d'alcaldessa de benestar social i fam\xc3\xadlies (2011-2015). _NEWLINE_Fou elegit diputat a a les eleccions al Parlament de Catalunya de 2015. Portaveu del Grup Parlamentari Socialista a les comissions de Benestar Social i Fam\xc3\xadlies, a la comissi\xc3\xb3 d'inf\xc3\xa0ncia i membre de les comissions de Salut i Igualtat. Ponent de la Llei de Renda Garantida de Ciutadania."